 A malitena idebanye aha ndị ntorobịa sitere nokpuru ọchịchị iri abụọ na otu nke steeti Anambra bụ ndị enweghị ọrụ, nakwụkwọ. Aka na-achị steeti ahụ bụ gọvanọ willie Obianọ mere ka a mara nke a nofufe nru pụrụ iche a chịkọbara nụlọ ụka St. Patrick dị nỌka bụ isi obodo steeti ahụ iji merube mmemme icheta ọgbụgba ahọ iri ise na asaa nke ala Naịjiria.  A malitena idebanye aha ndị ntorobịa sitere nokpuru ọchịchị iri abụọ na otu nke steeti Anambra bụ ndị enweghị ọrụ, nakwụkwọ.Aka na-achị steeti ahụ bụ gọvanọ willie Obianọ mere ka a mara nke a nofufe nru pụrụ iche a chịkọbara nụlọ ụka St. Patrick dị nỌka bụ isi obodo steeti ahụ iji merube mmemme icheta ọgbụgba ahọ iri ise na asaa nke ala Naịjiria.O sị na a ga-eme ya bụ ndebanye aha dịka ogoogo agụm akwụkwọ onye nwetara si dị, ma sịkwa na ihe e jiri weputa atụmatụ ahụ bụ iji nyere gọọmenti aka ịtụ atụmatụ maka ịkwalite ọdịmma na ezi ọnọdụ obibi ndụ nke ndị ntorobịa na steeti ahụ. O kwuru na ego ya bụ atụmatụ abaana namụma ego ọrụ nke ahọ 2018, na a ga-etinyekwa ya nọrụ ngwa ngwa ụlọ ọgbakọ omebe iwu steeti ahụ nabatara ya bụ amụma ego ọrụ. Gọvanọ Obianọ kọwara na ala anyị Naịjiria nọ na nnukwu ajọ ọnọdụ ugbu a nihi ọtụtụ ihe ịma aka chegasịrị ya nihu noge a, ma kelekwa ndị Anambra nihi irube isi ha nye iwu na-achị ala anyị, ọ kachasị nihe metụtara ịkpọ ganị ganị na ime ngagharị iwe. Ọ sị na mmemme icheta ọgbụgba ahọ ala Naịjiria nke ahọ a bụ nnọọ oge ntụgharị uche banyere ajọ ọnọdụ niile na-ebi ya bụ mba aka ọjọọ iji weta udo na ezi ọnọdụ tọrọ àtọ.Na mbụ nokwuchukwu ya, Bishọọpụ ụka Katọliiki na Dịọsiisi Ọka bụ Most Reverend Paulinus Ezeokafọr kọwara na ihe kpatara ịkpọ ganị ganị niile na-ewere ọnọdụ nala anyị bụ ikpudo eziokwu ihu nala, mmegbu, na mpụ na aghụghọ na-aga nihu na ya bụ ala, ma kpọkuziekwa onye ọbụla ka anyị na-echeta ala Naịjiria nekpere ka Chineke wee nụrụ olu anyị ma gbanweere anyị ọnọdụ. A nọzịkwara noge ahụ kpee ọtụtụ ekpere pụrụ iche maka udo na ọganihu nke ala Naịjiria na ùtó nke steeti Anambra.Ndị ukwu ndị ukwu sonyere nofufe nru ahụ gụnyere osote onye isi ala Naịjiria noge gara aga bụ Dkt. Alex Ekwueme, otu nwa amadi chịbụrụ steeti Anambra noge gara bụ Ọriakụ Virgie Etiaba, osote aka chịbụrụ steeti Anambra noge gara bụ maazị Emeka Sibeudu na ọtụ ndị ọzọ selitere isi nọrụ gọọmenti. 